कोरोना अपडेट: देश में 24 घंटों में 2,827 नए मामले, 24 मरीज़ों की मौत
दिल्ली: देश में आज कोरोना के नए मामलों में मामूली सी कमी आयी है | स्वास्थ्य मंत्रालय द्वारा आज गुरुवार, 12 मई को जारी आंकड़ों के अनुसार देश में 24 घंटों में कोरोना के 2,827 नए मामले सामने आए हैं | जबकि कल 11 मई को कोरोना के 2,897 मामले सामने आए थे | वही देश की राजधानी दिल्ली में आज कोरोना के एक हज़ार से कम नए मामले दर्ज किए गए है | दिल्ली में 24 घंटों में कोरोना के 970 मामले सामने आए है, जबकि इस दौरान 1,230 लोगों की ठीक किया जा चूका है | साथ ही दिल्ली में पिछले एक सप्ताह से एक्टिव मामलो की कमी देखि गयी है, और एक्टिव मामले घटकर 5,202 हो गयी है | जैसा की निचे चित्र में दिखाया गया है |
इसके अलावा बीते दिन देश भर में कोरोना से 24 मरीज़ों की मौत हुई है। जिनमें से 17 मरीज़ों की मौत केरल में हुई, उत्तर प्रदेश में 2 मरीज़ों की मौत हुई और एक-एक मरीज़ की मौत दिल्ली, हरियाणा, महाराष्ट्र, हिमाचल प्रदेश और झारखण्ड में हुई है। हालांकि इस बीच देश भर में कोरोना से पीड़ित 3,230 मरीज़ों को ठीक किया गया है। और एक्टिव मामलों में आज 427 मामले कम हुए हैं |
देश में अब कोरोना संक्रमण के मामलों की संख्या बढ़कर 4 करोड़ 31 लाख 13 हज़ार 413 हो गयी है। जिनमें से अब तक 5 लाख 24 हज़ार 181 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 70 हजार 165 मरीज़ों को ठीक किया जा चुका है। देश में अब एक्टिव मामलों की संख्या घटकर 0.04 फ़ीसदी यानी 19 हज़ार 67 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 90 करोड़ 83 लाख 96 हज़ार 788 डोज दी जा चुकी हैं। जिनमें से 14 लाख 85 हज़ार 292 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 84 करोड़ 24 लाख 58 हज़ार 167 सैंपलों की जांच की जा चुकी है। जिनमें से 4 लाख 71 हज़ार 276 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,827 नए मामले दर्ज किए गए हैं। जिनमें दिल्ली से 970 मामले, केरल से 489 मामले, हरियाणा से 383 मामले, महाराष्ट्र से 221 मामले, उत्तर प्रदेश से 169 मामले, कर्नाटक से 167 मामले, राजस्थान से 71 मामले, मिज़ोरम से 55 मामले, तेलंगाना से 46 मामले, मध्य प्रदेश से 45 मामले, तमिलनाडु से 39 मामले, गुजरात से 31 मामले, पश्चिम बंगाल से 25 मामले, चंडीगढ़ से 22 मामले, पंजाब से 18 मामले और ओड़िशा से 17 मामले सामने आए हैं।
साथ ही, उत्तराखंड और हिमाचल प्रदेश से 12-12 मामले, गोवा से 8 मामले, जम्मू और कश्मीर से 7 मामले, छत्तीसगढ़ से 6 मामले, बिहार से 5 मामले, आंध्र प्रदेश से 4 मामले, लद्दाख से 3 मामले और एक-एक मामला असम और मेघालय से सामने आया है। बीते दिन झारखण्ड, पुडुचेरी, मणिपुर, त्रिपुरा, अरुणाचल प्रदेश, सिक्किम, नागालैंड, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva